**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.198/9  (prot. Nr.9, 29.§) |  |

Par zemesgabala 14.novembra

bulvārī 88/98 daļas zemes nomas

līguma darbības termiņa pagarināšanu

Liepājas pilsētas pašvaldība 2018.gada 1.jūnijā noslēdza zemes nomas līgumu ar biedrību "Karostas glābšanas biedrība" par zemesgabala Liepājā, 14.novembra bulvārī 82/86 daļas nomu. Veicot topogrāfiskos uzmērījumus konstatēts, ka sarga mājiņa atrodas zemesgabala 14.novembra bulvāris 88/98 daļā. Lai līgumā precizētu novietotās sarga mājiņas pareizo adresi un izdarītu grozījumus iepriekš noslēgtajā zemes nomas līgumā, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot biedrības "Karostas glābšanas biedrība" 2022.gada 19.aprīļa vēstuli Nr.3 "Par nomas līgumu", zemes nomas līgumu, kas 2018.gada 1.jūnijā noslēgts starp Liepājas pilsētas pašvaldību un biedrību "Karostas glābšanas biedrība", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 13.aprīļa priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2018.gada 1.jūnijā noslēgto zemes nomas līgumu ar biedrību "Karostas glābšanas biedrība" (reģistrācijas Nr.40008073159; juridiskā adrese: Kalēju iela 8, Liepāja) par zemesgabala Liepājā, 14.novembra bulvārī 88/98 (kadastra Nr.1700 005 0002) daļas 20 kv.m platībā (pielikumā) nomu, ar mērķi - sarga mājiņas novietošana uz 5 (pieciem) gadiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2018.gada 1.jūnijā noslēgtajā zemes nomas līgumā šādus grozījumus:

2.1.aizstāt līguma 1.sadaļas "LĪGUMA PRIEKŠMETS" 1.1.punktā vārdus un skaitļus "zemesgabala 14.novembra bulvārī 82/86 (kadastra Nr.1700 001 0019)" ar vārdiem un skaitļiem "zemesgabala 14.novembra bulvārī 88/98 (kadastra Nr.1700 005 0002)";

2.2. izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2027.gada 23.jūlijam".

3. Noteikt, ka nomnieks maksā nomas maksu saskaņā ar jaunu sertificēta vērtētāja novērtējumu, bet ne mazāk kā 2018.gada 1.jūnijā noslēgtajā līgumā noteikto vērtējumu.

4. Gadījumā, ja biedrības "Karostas glābšanas biedrība" vainas dēļ grozījumi zemes nomas līgumā netiek noslēgti viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

5. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumus, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |